अगर बात करें डूसू चुनाव की तो डीयू के सभी कॉलोजों को मिलाकर कुल 52 मतदान केंद्र बनाए गए थे. डूसू चुनाव में लगभग 1.35 लाख छात्रों ने 23 उम्मीदवारों की किस्मत का फैसला करने के लिए वोट डाला था. जानकारों का मानना है कि डूसू चुनाव में मुख्य मुकाबला भारतीय राष्ट्रीय छात्र संगठन (एनएसयूआई) और अखिल भारतीय विद्यार्थी परिषद (एबीवीपी) के प्रत्याशी के बीच चल रहा है. आम आदमी पार्टी (आप) की छात्र इकाई छात्र युवा संघर्ष समिति(सीवाईएसएस) ने वामपंथी छात्र संगठन अखिल भारतीय छात्र संघ (आइसा) के साथ गठबंधन किया है.